વડોદરાથી દિલ્હી જવા ઉડેલી ઇન્ડિગોની ફ્લાઇટ નંબર 6E 591માં એન્જિન અને રડારમાં ખામી સર્જાવાને કારણે અમદાવાદ એરપોર્ટ ખાતે ઇમરજન્સી લેન્ડિંગ દ્વારા ઉતારવામાં આવી હતી. આ અંગે વડોદરાના એરપોર્ટ ટર્મિનલ મેનેજરે પણ સમર્થન આપતા કહ્યું હતું કે ટેકનિકલ ખામીને કારણે વિમાનનું અમદાવાદ ખાતે ઇમરજન્સી લેન્ડિંગ કરવામાં આવ્યું હતું. જોકે મુસાફરોએ અમદાવાદ અરપોર્ટ ઉપર હોબાળો મચાવ્યો હતો કે તેમને ઇન્ડિગો પૂરતી સેવા નથી આપી.